pythainlp/thailaw-v1.0 huggingface dataset:
ประกาศสํานักงานคณะกรรมการอาหารและยา

เรื่อง การแสดงฉลากของผลิตภัณฑ์ไล่แมลง ประเภทสําเร็จรูป

ที่ประกอบด้วย ICARIDIN

-----------------------

          อาศัยอํานาจตามความในข้อ 8 ของประกาศกระทรวงสาธารณสุข เรื่อง ฉลากและระดับความ เป็นพิษของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538 สํานักงานคณะกรรมการอาหารและยา ออกประกาศไว้ดังต่อไปนี้


ข้อ ๑ การแสดงฉลากของวัตถุอันตรายที่ผลิต ขาย หรือมีไว้ในครอบครองในประเทศซึ่ง ประกอบด้วย ICARIDIN ในผลิตภัณฑ์ไล่แมลงประเภทสําเร็จรูป ต้องปฏิบัติตาม ข้อ 3 ข้อ 4 และข้อ 7 ของประกาศกระทรวงสาธารณสุข เรื่อง ฉลากและระดับความเป็นพิษของวัตถุอันตรายที่สํานักงาน คณะกรรมการอาหารและยามีอํานาจหน้าที่รับผิดชอบ พ.ศ. 2538 และแสดงสาระสําคัญดังต่อไปนี้

          (1) ประโยชน์              ไล่ยุง

          (2) วิธีใช้                     ทาหรือพ่นผิวหนัง (ระบุตามชนิดของผลิตภัณฑ์) เพื่อกันยุงได้นาน ประมาณ........ชั่วโมง

          (3) วิธีเก็บรักษา          เก็บในที่มิดชิด ห่างจากเด็ก อาหาร สัตว์เลี้ยง

          (4) คําเตือน                1. ห้ามรับประทาน

                                             2. ห้ามใช้ในเด็กที่มีอายุต่ํากว่า 2 ปี

                                             3. ห้ามนําไปทาแทนแป้ง/โลชั่นทั่วไป ควรทาเมื่อต้องการใช้ป้องกันยุงและระวังมิให้เด็กนําไปทาเล่น (สําหรับผลิตภัณฑ์ประเภทแป้ง/โลชั่น)

                                             4. ก่อนใช้ควรลองทาหรือพื้นที่ข้อพับแขนดูก่อน ถ้าไม่เกิดอาการแพ้หรือระคายเคือง จึงใช้ทาหรือพ่นบริเวณอื่นได้

                                             5. ให้ใช้เฉพาะเมื่อจําเป็นเท่านั้น อย่าใช้ติดต่อกันเป็นประจําหรือใช้ในปริมาณมาก

                                             6. อย่าทาหรือพ่นบริเวณเนื้อเยื่ออ่อน เช่น บริเวณใกล้ตา ริมฝีปากเปลือกตา รักแร้ หรือ บริเวณแผล

                                             7. ภายหลังการใช้ หากจะหยิบจับอาหาร ควรล้างมือเสียก่อน

          (5) วิธีแก้พิษเบื้องต้น

                                             1. หากถูกเนื้อเยื่ออ่อน ให้รีบล้างออกด้วยน้ําปริมาณมาก ๆ 

                                             2. หากเข้าตา ให้รีบล้างด้วยน้ําสะอาดจนอาการระคายเคืองทุเลา หากไม่ทุเลาให้ไปพบแพทย์

                                             3. หากกลืนกินวัตถุอันตราย ชื่อผลิตภัณฑ์ หรือมีอาการรุนแรง ให้รีบนําส่งแพทย์ พร้อมภาชนะบรรจุ ฉลาก หรือใบแทรกของวัตถุอันตราย ชื่อผลิตภัณฑ์


ข้อ ๒ การแสดงฉลากของวัตถุอันตรายตามข้อ 1 ที่นําเข้ามาในราชอาณาจักรหรือส่งออกไป นอกราชอาณาจักร ให้ปฏิบัติตามข้อ 2 ของประกาศกระทรวงสาธารณสุข เรื่อง ฉลากและระดับความเป็น พิษของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538


ผู้มีอํานาจลงนาม -  

ประกาศ ณ วันที่ 22 มีนาคม พ.ศ. 2545

วิชัย โชควิวัฒน

(นายวิชัย โชควิวัฒน)

เลขาธิการคณะกรรมการอาหารและยา
ประกาศธนาคารแห่งประเทศไทย

ที่ สนส. 11/2564

เรื่อง รายชื่อธนาคารพาณิชย์ที่มีความสําคัญต่อระบบ

(Domestic systemically important banks: D-SIBS)

---------------------------------------


ข้อ ๑ เหตุผลในการออกประกาศ

          ตามที่ธนาคารแห่งประเทศไทยได้ออกหลักเกณฑ์การกํากับดูแลธนาคารพาณิชย์ที่มีความสําคัญต่อระบบ (Domestic systemically important banks: D-SIBs) เพื่อเสริมสร้างให้ระบบสถาบันการเงินโดยรวมของประเทศมีเสถียรภาพ โดยมีมาตรการกํากับดูแลธนาคารพาณิชย์ที่เป็น D-SIBs ที่เข้มงวดมากกว่าธนาคารพาณิชย์ทั่วไป เพื่อให้สามารถให้บริการทางการเงินที่สําคัญได้อย่างต่อเนื่อง ซึ่งจะช่วยลดโอกาสที่ธนาคารพาณิชย์จะประสบปัญหาฐานะทางการเงินและส่งผล กระทบต่อระบบการเงินและระบบเศรษฐกิจโดยรวมของประเทศ

          ธนาคารแห่งประเทศไทยได้ออกประกาศรายชื่อธนาคารพาณิชย์ที่เป็น D-SIBs ครั้งแรก เมื่อวันที่ 31 สิงหาคม 2560 จํานวน 5 แห่ง และได้พิจารณาประเมินธนาคารพาณิชย์ที่เข้าข่ายเป็น D-SIBs มาอย่างต่อเนื่องเป็นประจําทุกปี โดยในปีนี้ ธนาคารแห่งประเทศไทยออกประกาศกําหนดให้ธนาคารพาณิชย์ที่มีรายชื่อตามประกาศนี้เป็น D-SIBS เพิ่มเติมอีก 1 แห่ง เพื่อให้ปฏิบัติตามหลักเกณฑ์ การกํากับดูแลที่กําหนด


ข้อ ๒ อํานาจตามกฎหมาย

          อาศัยอํานาจตามความในมาตรา 29 มาตรา 30 มาตรา 31 มาตรา 32 และมาตรา 71 แห่ง พระราชบัญญัติธุรกิจสถาบันการเงิน พ.ศ. 2551 และข้อ 4.3.1 (4) ของประกาศธนาคารแห่งประเทศไทย ว่าด้วยแนวทางการระบุและการกํากับดูแลธนาคารพาณิชย์ที่มีนัยต่อความเสี่ยงเชิงระบบในประเทศ ธนาคารแห่งประเทศไทยประกาศรายชื่อธนาคารพาณิชย์ที่มีความสําคัญต่อระบบในประเทศ (D-SIBs) ตามประกาศ


ข้อ ๓ ขอบเขตการบังคับใช้

          ให้ใช้บังคับกับธนาคารพาณิชย์ที่เป็น D-SIBs ตามประกาศนี้


ข้อ ๔ เนื้อหา

          ธนาคารแห่งประเทศไทยประกาศให้ ธนาคารทหารไทยธนชาต จํากัด (มหาชน) เป็นธนาคารพาณิชย์ที่เป็น D-SIBS เพิ่มเติมอีก 1 แห่ง


ข้อ ๕ วันเริ่มต้นบังคับใช้

          ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ผู้มีอํานาจลงนาม - ประกาศ ณ วันที่ 20 สิงหาคม 2564

 

(นายเศรษฐวุฒิ สุทธิวาทนฤพุฒิ) 

ผู้ว่าการ

ธนาคารแห่งประเทศไทย
ประกาศสํานักงานคณะกรรมการอาหารและยา

เรื่อง การแสดงฉลากของผลิตภัณฑ์ทําความสะอาดภาชนะหรือเครื่องใช้ในครัว

ที่ประกอบด้วยสารในกลุ่ม ALKALIS หรือ ALKALIS ผสม SURFACTANTS

------------------------------

          อาศัยอํานาจตามความในข้อ 8 ของประกาศกระทรวงสาธารณสุข เรื่อง ฉลากและระดับความ เป็นพิษของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538 สํานักงานคณะกรรมการอาหารและยา ออกประกาศไว้ดังต่อไปนี้


ข้อ ๑ การแสดงฉลากของวัตถุอันตรายที่ผลิต ขาย หรือมีไว้ในครอบครองในประเทศ ซึ่ง ประกอบด้วยสารในกลุ่ม ALKALIS หรือ ALKALIS ผสม SURFACTANTS ในผลิตภัณฑ์ที่ใช้ประโยชน์เพื่อการ ทําความสะอาดภาชนะหรือเครื่องใช้ในครัว ต้องปฏิบัติตามข้อ 3 ข้อ 4 และข้อ 7 ของประกาศกระทรวง สาธารณสุข เรื่อง ฉลากและระดับความเป็นพิษของวัตถุอันตรายที่สํานักงานคณะกรรมการอาหารและยามี อํานาจหน้าที่รับผิดชอบ พ.ศ. 2538 และแสดงสาระสําคัญดังต่อไปนี้

          (1) ประโยชน์              ใช้ทําความสะอาดภาชนะหรือเครื่องใช้ในครัว

          (2) วิธีใช้                     ผสมวัตถุอันตราย/ชื่อผลิตภัณฑ์กับน้ําในอัตราส่วน........ล้างภาชนะ หรือเครื่องใช้ในครัวแล้วล้างออกด้วยน้ําจนสะอาด (หรือแจ้งตามวิธีใช้จริง)

          (3) วิธีเก็บรักษา          เก็บในที่มิดชิด ห่างจากเด็ก อาหารสัตว์เลี้ยง

          (4) คําเตือน                1. ห้ามรับประทาน

                                            2. ระวังอย่าให้เข้าตา หรือถูกผิวหนัง หรือสูดดม

                                            3. ขณะใช้ควรสวมถุงมือยาง รองเท้ายาง และภายหลังการใช้หรือหยิบจับ ควรล้างถุงมือยาง รองเท้ายาง และมือด้วยน้ํา และสบู่ทุกครั้ง (แล้วแต่กรณี)

                                            4. ห้ามทิ้งวัตถุอันตราย/ชื่อผลิตภัณฑ์ หรือภาชนะบรรจุลงในแม่น้ํา คลอง แหล่งน่าสาธารณะ

          (5) วิธีแก้พิษเบื้องต้น

                                            1. หากถูกผิวหนัง ให้ล้างออกด้วยน้ําจํานวนมาก ๆ หากเปื้อนเสื้อผ้า ให้รีบถอดออก แล้วล้างร่างกายด้วยน้ําและสบู่ทุกครั้ง

                                            2. หากเข้าตา ให้รีบล้างด้วยน้ําสะอาดจนอาการระคายเคืองทุเลาหากไม่ทุเลาให้ไปพบแพทย์

                                            3. หากได้รับพิษจากการสูดดม ให้รีบนําผู้ป่วยออกไปยังบริเวณที่มีอากาศถ่ายเทได้สะดวก

                                            4. หากกลืนกินวัตถุอันตราย/ชื่อผลิตภัณฑ์ ห้ามทําให้อาเจียน ให้ดื่มน้ําหรือนมปริมาณมาก ๆ แล้วรีบนําผู้ป่วยส่งแพทย์ทันทีพร้อมภาชนะบรรจุ ฉลาก หรือใบแทรกของวัตถุอันตราย/ชื่อผลิตภัณฑ์


ข้อ ๒ การแสดงฉลากของวัตถุอันตรายตามข้อ 1 ที่นําเข้ามาในราชอาณาจักร หรือส่งออกไป นอกราชอาณาจักร ให้ปฏิบัติตามข้อ 2 ของประกาศกระทรวงสาธารณสุข เรื่องฉลากและระดับความเป็นพิษ ของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538


ผู้มีอํานาจลงนาม - ประกาศ ณ วันที่ 22 มีนาคม พ.ศ. 2545

 

วิชัย โชควิวัฒน

(นายวิชัย โชควิวัฒน)

เลขาธิการคณะกรรมการอาหารและยา
ประกาศธนาคารแห่งประเทศไทย

ที่ สกส2. 12/2564.

เรื่อง แต่งตั้งพนักงานเจ้าหน้าที่ตรวจสอบผู้ประกอบธุรกิจสินเชื่อรายย่อยเพื่อการประกอบอาชีพ

ภายใต้การกํากับที่มิใช่สถาบันการเงิน (แก้ไขเพิ่มเติม ครั้งที่ 2)

-------------------------------------------


ข้อ ๑ เหตุผลในการออกประกาศ

          เพื่อแต่งตั้งพนักงานธนาคารแห่งประเทศไทยเป็นพนักงานเจ้าหน้าที่ตรวจสอบผู้ประกอบ ธุรกิจสินเชื่อรายย่อยเพื่อการประกอบอาชีพภายใต้การกํากับที่มิใช่สถาบันการเงิน และมิใช่ผู้ประกอบการ ที่ให้สินเชื่อส่วนบุคคลแก่ผู้บริโภคเพื่อชําระค่าสินค้า ค่าบริการ หรือค่าอื่นใด อันเป็นธุรกิจของตนเอง


ข้อ ๒ อําานาจตามกฎหมาย

          อาศัยอํานาจตามข้อ 19 แห่งประกาศกระทรวงการคลัง เรื่อง กิจการที่ต้องขออนุญาตตามข้อ 5 แห่งประกาศของคณะปฏิวัติ ฉบับที่ 58 (เรื่อง สินเชื่อรายย่อยเพื่อการประกอบอาชีพภายใต้การกํากับ) ลงวันที่ 30 กรกฎาคม 2553 กําหนดให้ธนาคารแห่งประเทศไทยมีอํานาจแต่งตั้งพนักงานธนาคารแห่งประเทศไทยเป็นพนักงานเจ้าหน้าที่ตามความในประกาศกระทรวงการคลังฉบับดังกล่าว


ข้อ ๓ ขอบเขตการบังคับใช้

          ประกาศฉบับนี้ให้ใช้บังคับกับผู้ประกอบธุรกิจสินเชื่อรายย่อยเพื่อการประกอบอาชีพภายใต้การกํากับที่มิใช่สถาบันการเงิน และมิใช่ผู้ประกอบการที่ให้สินเชื่อส่วนบุคคลแก่ผู้บริโภคเพื่อชําระค่าสินค้า ค่าบริการ หรือค่าอื่นใด อันเป็นธุรกิจของตนเอง 


ข้อ ๔ เนื้อหา

          แต่งตั้งพนักงานธนาคารแห่งประเทศไทยเป็นพนักงานเจ้าหน้าที่ตามความในประกาศกระทรวงการคลัง เรื่อง กิจการที่ต้องขออนุญาตตามข้อ 5 แห่งประกาศของคณะปฏิวัติ ฉบับที่ 58 (เรื่อง สินเชื่อรายย่อยเพื่อการประกอบอาชีพภายใต้การกํากับ) ลงวันที่ 30 กรกฎาคม 2563 จํานวน 13 คน ดังนี้

1. นางสาวกัญญารัตน์ รัตติยาภรณ์

2. นายสมศักดิ์ สุขเกษม

3. นางสาวจิตา จีรเธียรนาถ

4. นางสาวณัฐกาญจน์ นิมมานนวกุล

5. นางสาวทิพย์ประภา ไม่กลัด

6. นางสาวธิดารัตน์ สนธิมโนธรรม

7. นางสาวพรทิพา จัตุรงค์ราริณี 

8. นางสาวพรพิมล แก้วเกิดลาภ 

9. นายวรฤทธิ์ วรรณวาณิชย์ 

10. นายวรุต ต้นรัตนพัฒนกุล 

11. นายศรัณยู ทิพยมณฑล 

12. นายสุรัติ ทั้งสุภูติ

13. นายอนุภาค มาตรมูล


ข้อ ๕ วันเริ่มต้นบังคับใช้

          ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ผู้มีอํานาจลงนาม - ประกาศ ณ วันที่ 5 ตุลาคม 2554

 

(นายเศรษฐฒิ สุทธิวาทนฤพุฒิ) 

ผู้ว่าการ

ธนาคารแห่งประเทศไทย

ฝ่ายวางแผนและพัฒนาผู้ตรวจสอบ 

โทรศัพท์ 0 2283 5925
ประกาศธนาคารแห่งประเทศไทย

ที่ สกง. 3/2564

เรื่อง กําหนดอัตราดอกเบี้ยพันธบัตรธนาคารแห่งประเทศไทย

ประเภทอัตราดอกเบี้ยลอยตัว รุ่นที่ 1/FRB 3ปี/2562

สําหรับงวดเริ่มต้นวันที่ 26 กุมภาพันธ์ 2564

-----------------------------------------------


ข้อ ๑ เหตุผลในการออกประกาศ

          เพื่อกําหนดอัตราดอกเบี้ยพันธบัตรธนาคารแห่งประเทศไทย ประเภทอัตราดอกเบี้ยลอยตัว รุ่นที่ 1/FRB 3 ปี 2562 สําหรับงวดเริ่มต้นวันที่ 26 กุมภาพันธ์ 2560


ข้อ ๒ อํานาจตามกฎหมาย

          เพื่ออนุวัติตามข้อ 2 แห่งระเบียบธนาคารแห่งประเทศไทย ที่ สกง. 1/2560 ว่าด้วย การออกพันธบัตรธนาคารแห่งประเทศไทย


ข้อ ๓ เนื้อหา

          ธนาคารแห่งประเทศไทยได้กําหนดอัตราดอกเบี้ยของพันธบัตรธนาคารแห่งประเทศไทย ประเภทอัตราดอกเบี้ยลอยตัว รุ่นที่ 1/FRB 3 ปี 2562 สําหรับงวดเริ่มต้นวันที่ 26 กุมภาพันธ์ 2564 เท่ากับร้อยละ 0.52696 ต่อปี (เท่ากับอัตราดอกเบี้ยอ้างอิงระยะสั้นการกู้ยืมเงินระหว่างธนาคารของ ตลาดกรุงเทพฯ (BIBOR) ระยะ 3 เดือน ณ วันที่ 24 กุมภาพันธ์ 2564 ลบร้อยละ 0.1)


ข้อ ๔ วันเริ่มต้นบังคับใช้

          ตั้งแต่วันที่ 24 กุมภาพันธ์ 2564


ผู้มีอํานาจลงนาม - ประกาศ ณ วันที่ 24 กุมภาพันธ์ 2564

 

(นางสาววชิรา อารมย์ดี)

ผู้ช่วยผู้ว่าการ สายตลาดการเงิน 

ผู้ว่าการแทน

ธนาคารแห่งประเทศไทย

งานตลาดเงินและตลาดพันธบัตร

โทรศัพท์ 0 2628 6025-7
ประกาศสํานักงานคณะกรรมการอาหารและยา

เรื่อง การแสดงฉลากของผลิตภัณฑ์ซักผ้าหรือแช่ผ้ายับยั้งเชื้อโรค ที่ประกอบด้วยสารในกลุ่ม

CATIONIC SURFACTANTS หรือ AMPHOTERIC SURFACTANTS

---------------------------------

          อาศัยอํานาจตามความในข้อ 8 ของประกาศกระทรวงสาธารณสุข เรื่อง ฉลากและระดับความ เป็นพิษของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538 สํานักงานคณะกรรมการอาหารและยาออกประกาศไว้ดังต่อไปนี้


ข้อ ๑ การแสดงฉลากของวัตถุอันตรายที่ผลิต ขาย หรือมีไว้ในครอบครองในประเทศ ซึ่ง ประกอบด้วยสารในกลุ่ม CATIONIC SURFACTANTS หรือ AMPHOTERIC SURFACTANTS ในผลิตภัณฑ์ ที่นํามาใช้ประโยชน์ในการซักผ้าหรือแช่ผ้ายับยั้งเชื้อโรค ต้องปฏิบัติตามข้อ 3 ข้อ 4 และข้อ 7 ของประกาศ กระทรวงสาธารณสุข เรื่อง ฉลากและระดับความเป็นพิษของวัตถุอันตรายที่สํานักงานคณะกรรมการอาหาร และยามีอํานาจหน้าที่รับผิดชอบ พ.ศ. 2538 และแสดงสาระสําคัญไว้ดังต่อไปนี้

          (1) ประโยชน์               ใช้ซักผ้า/ผ้ายับยั้งเชื้อโรค (ระบุตามผลทดสอบ)

          (2) วิธีใช้                      การซักผ้า

                                                  ผสมวัตถุอันตราย/ชื่อผลิตภัณฑ์กับน้ําในอัตราส่วน........ซักผ้า แล้วล้างออกด้วยน้ําจนสะอาด (หรือแจ้งตามวิธีใช้จริง) การแช่ผ้า (กรณีที่มีข้อมูล หรือการทดสอบว่าไม่ระคายเคือง) ผสมวัตถุอันตราย/ชื่อผลิตภัณฑ์กับน้ําในอัตราส่วน...........ลงในน้ําสุดท้ายของการซักผ้า หรือแช่ผ้าทิ้งไว้ประมาณ.........นาที หรือการแช่ผ้า (กรณีไม่มีข้อมูล หรือผลทดสอบการระคายเคือง) ผสมวัตถุอันตราย/ชื่อผลิตภัณฑ์กับน้ําอัตราส่วน.........แช่ผ้าที่ซักแล้ว ทิ้งไว้ประมาณ...นาที แล้วชักออกด้วยน้ําสะอาดอีกครั้ง

          (3) วิธีเก็บรักษา           เก็บในที่มิดชิด ห่างจากเด็ก อาหาร และสัตว์เลี้ยง

          (4) ค่าเดือน                 1. ห้ามรับประทาน

                                             2. ระวังอย่าให้เข้าตา ผู้ที่แพ้สารเคมีง่าย ควรสวมถุงมือยาง หรือรองเท้ายาง (แล้วแต่กรณีใช้)

                                             3. ห้ามทิ้งวัตถุอันตราย/ชื่อผลิตภัณฑ์ หรือภาชนะบรรจุลงในแม่น้ํา คู คลอง แหล่งน้ําสาธารณะ

          (5) วิธีแก้พิษเบื้องต้น

                                             1. หากเข้าตาให้รีบล้างด้วยน้ําสะอาด จนอาการระคายเคืองทุเลา หากไม่ทุเลาให้ไปพบแพทย์

                                             2. หากกลืนกินวัตถุอันตราย/ชื่อผลิตภัณฑ์ ห้ามทําให้อาเจียน ให้ดื่มนมปริมาณมาก ๆ แล้วรีบนําผู้ป่วยส่งแพทย์ทันที พร้อมด้วยภาชนะบรรจุ ฉลาก หรือใบแทรกของวัตถุอันตราย/ชื่อผลิตภัณฑ์ (กรณีที่เป็น CATIONIC SURFACTANTS) หรือ หากกลืนกินวัตถุอันตราย/ชื่อผลิตภัณฑ์ ทําให้อาเจียนโดยให้ดื่มน้ําสะอาด 2 แก้ว แล้วทําการล้วงคอ แล้วนําผู้ป่วยส่งแพทย์ทันที พร้อมด้วยภาชนะบรรจุฉลากหรือใบแทรกของวัตถุอันตราย/ชื่อผลิตภัณฑ์ (กรณีที่เป็น AMPHOTERIC SURFACTANTS)


ข้อ ๒ การแสดงฉลากของวัตถุอันตรายตามข้อ 1 ที่นําเข้ามาในราชอาณาจักร หรือส่งออกไป นอกราชอาณาจักรให้ปฏิบัติตามข้อ 2 ของประกาศกระทรวงสาธารณสุข เรื่องฉลากและระดับความเป็นพิษ ของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538


ผู้มีอํานาจลงนาม - ประกาศ ณ วันที่ 22 มีนาคม พ.ศ. 2545

 

วิชัย โชควิวัฒน

(นายวิชัย โชควิวัฒน)

เลขาธิการคณะกรรมการอาหารและยา
ประกาศธนาคารแห่งประเทศไทย

ที่ สกง. 4/2564

เรื่องกําหนดการออกพันธบัตรธนาคารแห่งประเทศไทย

ประจําเดือนมีนาคม พ.ศ. 2564

-------------------------------------


ข้อ ๑ เหตุผลในการออกประกาศ

          เพื่อกําหนดแผนการออกพันธบัตรธนาคารแห่งประเทศไทย ประจําเดือนมีนาคม พ.ศ. 2564


ข้อ ๒ อํานาจตามกฎหมาย

          เพื่ออนุวัตตามข้อ 2 แห่งระเบียบธนาคารแห่งประเทศไทย ที่ สกง. 1/2560 ว่าด้วยการออกพันธบัตรธนาคารแห่งประเทศไทย


ข้อ ๓ เนื้อหา

          ธนาคารแห่งประเทศไทย ได้กําหนดแผนการประมูลพันธบัตรธนาคารแห่งประเทศไทย ประจําเดือนมีนาคม พ.ศ. 2564 โดยจะเริ่มประมูลพันธบัตรประเภทอัตราดอกเบี้ยลอยตัว อิงอัตราดอกเบี้ยอ้างอิงธุรกรรมซื้อคืนระยะข้ามคืน (Thai Overnight Repurchase Rate: THOR) รุ่นอายุ 182 วัน เป็นครั้งแรก วงเงิน 30,000 ล้านบาท และวางแผนประมูลพันธบัตรประเภทใหม่ดังกล่าว อย่างสม่ําเสมอในระยะต่อไป

 



|  |  |  |  |  |  |  |  |
| --- | --- | --- | --- | --- | --- | --- | --- |
| รุ่นที่ | อัตราดอกเบี้ยหน้าตั๋ว(ร้อยละต่อปี) | วงเงิน(ล้านบาท) | ประมูลวันที่ | วันที่ชําระเงิน | วันครบกําหนด | ประเภทอายุ | อายุคงเหลือ |
| 9/92/64 | - | 55,000 | 2 มี.ค. 64 | 4 มี.ค. 64 | 4 มี.ค. 64 | 91 วัน | 91 วัน |
| 3/364/64 | - | 50,000 | 2 มี.ค. 64 | 4 มี.ค. 64 | 3 มี.ค. 64 | 364 วัน | 364 วัน |
| 10/91/64 | - | 55,000 | 9 มี.ค. 64 | 11 มี.ค. 64 | 10 มี.ค. 64 | 91 วัน | 91 วัน |
| 11/91/64 | - | 55,000 | 16 มี.ค. 64 | 18 มี.ค. 64 | 17 มี.ค. 64 | 91 วัน | 91 วัน |
| 3/2ปี/2563 | 0.56 | 25,000 | 18 มี.ค. 64 | 22 มี.ค. 64 | 23 มี.ค. 64 | 2 ปี | 1.67 ปี |
| 12/91/64 | - | 55,000 | 23 มี.ค. 64 | 25 มี.ค. 64 | 24 มี.ค. 64 | 91 วัน | 91 วัน |
| 1/FRB182/64 | Compounded THOR+0.05 | 30,000 | 25 มี.ค. 64 | 29 มี.ค. 64 | 27 ก.ย.64 | 182 วัน | 182 วัน |
| 13/91/64 |   | 55,000 | 30 มี.ค. 64 | 1 เม.ย.64 | 1ก.ค. 64 | 91 วัน | 91 วัน |

          Compounded THOR คือ อัตราดอกเบี้ยแบบทบต้นของอัตราดอกเบี้ยอ้างอิง THOR ตั้งแต่ 5 วันทําการก่อนหน้าวันเริ่มงวดการจ่ายดอกเบี้ยจนถึง 5 วันทําการก่อนหน้าวันเริ่มงวดการจ่ายดอกเบี้ยถัดไปหรือวันไถ่ถอนพันธบัตร (5-day backward shifted observation period)


ข้อ ๔ วันเริ่มต้นบังคับใช้

          ตั้งแต่วันที่ 1 มีนาคม 2564


ผู้มีอํานาจลงนาม - ประกาศ ณ วันที่ 25 กุมภาพันธ์ 2564

 

(นางสาววชิรา อารมณ์ดี)

ผู้ช่วยผู้ว่าการ สายตลาดการเงิน

ผู้ว่าราชการแทน

ธนาคารแห่งประเทศไทย

งานกลยุทธ์ตลาดการเงิน

โทรศัพท์ 0 2356 7529
ประกาศธนาคารแห่งประเทศไทย

ที่ สรข. 5/2564

เรื่อง แต่งตั้งเจ้าหน้าที่ธนาคารแห่งประเทศไทย ผู้มีอํานาจลงนาม 

ในใบพันธบัตรธนาคารแห่งประเทศไทย และพันธบัตรออมทรัพย์ธนาคารแห่งประเทศไทย

----------------------------------------------


ข้อ ๑ เหตุผลในการออกประกาศ

          เพื่อแต่งตั้งพนักงานธนาคารแห่งประเทศไทย ดังรายนามที่ปรากฏเป็นเจ้าหน้าที่ลงลายมือชื่อกํากับในใบพันธบัตรธนาคารแห่งประเทศไทย และพันธบัตรออมทรัพย์ธนาคารแห่งประเทศไทย


ข้อ ๒ อํานาจตามกฎหมาย

          เพื่ออนุมัติตามข้อ 13 แห่งระเบียบธนาคารแห่งประเทศไทย ที่ สกง. 1/2560 ว่าด้วยการออกพันธบัตรธนาคารแห่งประเทศไทย ลงวันที่ 17 มีนาคม 2560 และตามข้อ 10 ของระเบียบธนาคารแห่งประเทศไทย ที่ สกง. 57/2554 ว่าด้วยการออกพันธบัตรออมทรัพย์ธนาคารแห่งประเทศไทย ลงวันที่ 15 สิงหาคม 2554


ข้อ ๓ เนื้อหา

          ประกาศแต่งตั้งให้พนักงานธนาคารแห่งประเทศไทย ดังรายนามต่อไปนี้ เป็นเจ้าหน้าที่ ลงลายมือชื่อกํากับในใบพันธบัตรธนาคารแห่งประเทศไทย และพันธบัตรออมทรัพย์ธนาคารแห่งประเทศไทย โดยให้ทดแทนประกาศที่ได้เคยประกาศก่อนหน้านี้

          1. นายบัญชา            มนูญกุลชัย

          2. น.ส.กุฎา               รณะนันทน์

          3. นางวิภา                ผดุงชีวิต

          4. นายอัครเดช          ดาวเงิน

          5. น.ส.พวงทอง          กาญจน์รักษ์

          6. นางโสภา              อินสุข

          7. นายธาริฑธิ์            ปั้นเปี่ยมรัษฎ์

          8. น.ส.วรางคณา         อิ่มอุดม

          9. นางโสภิต               พงษ์รัตนานุกูล

          10. นางจรรยา            ตันอนุชิตติกุล

          11. นายประสาท         สมจิตรนึก

          12. นางทัศนีย์            ตั้งพัฒนาศิริ

          13. นายถนอม            จันทเพชร

          14. นางมัณฑนา          กล้าหาญ

          15. น.ส.โสภี               สงวนดีกุล

          16. น.ส.โสภี                สงวนดีกุล

          17. นายธีระพร             ศรีรัตน์

          18. นายถนัด                ต้นสกุล

          19. น.ส.วรรณา             ไหมชุม

          20. นางศิริพร               ยืนยงสกุล


ข้อ ๔ วันเริ่มต้นบังคับใช้

          ตั้งแต่วันที่ 15 มิถุนายน 2564 เป็นต้นไป


ผู้มีอํานาจลงนาม - ประกาศ ณ วันที่ 2 มิถุนายน 2564

 

(นายเดช ฐิติวณิช)

ผู้ช่วยผู้ว่าการ สายระบบข้อสนเทศ

ผู้ว่าการแทน

ธนาคารแห่งประเทศไทย

ทีมจัดการพันธบัตร

ฝ่ายการชาระเงินและพันธบัตร

โทรศัพท์ 0 2356 7070 และ 0 2283 5469
ประกาศสํานักงานคณะกรรมการอาหารและยา

เรื่อง การแสดงฉลากของผลิตภัณฑ์ที่ใช้ในการยึดหรือติดกันของพื้นผิววัสดุ

ที่ประกอบด้วยสารในกลุ่ม ALKYL CYANOACRYLATE

--------------------

          อาศัยอํานาจตามความในข้อ 8 ของประกาศกระทรวงสาธารณสุข เรื่อง ฉลากและระดับความ เป็นพิษของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538 สํานักงานคณะกรรมการอาหารและยา ออกประกาศไว้ดังต่อไปนี้


ข้อ ๑ การแสดงฉลากของวัตถุอันตรายที่ผลิต ขาย หรือมีไว้ในครอบครองในประเทศ ซึ่ง ประกอบด้วย สารในกลุ่ม ALKYL CYANOACRYLATE ในผลิตภัณฑ์ที่ใช้เพื่อประโยชน์ในการทําให้เกิด การยึดหรือติดกันของพื้นผิววัสดุ ประเภทผลิตภัณฑ์สําเร็จรูป ต้องปฏิบัติตามข้อ 3 ข้อ 4 และข้อ 7 ของ ประกาศกระทรวงสาธารณสุข เรื่อง ฉลากและระดับความเป็นพิษของวัตถุอันตรายที่สํานักงานคณะกรรมการ - อาหารและยามีอํานาจหน้าที่รับผิดชอบ พ.ศ. 2538 และแสดงสาระสําคัญดังต่อไปนี้

          (1) ประโยชน์               เพื่อประโยชน์ในการทําให้เกิดการยึดหรือคิดกันของพื้นผิววัสดุ

          (2) วิธีใช้                     ทําความสะอาดผิววัสดุที่ต้องการติด ป้ายหรือทาผลิตภัณฑ์บนพื้นผิววัสดุด้านใดด้านหนึ่ง แล้วนํามาประกอบติดกัน กดทิ้งไว้สักครู่ (ตามที่ใช้จริง)

          (3) วิธีเก็บรักษา          ปิดฝาให้สนิท เก็บในที่แห้งและเย็น มิดชิด พ้นมือเด็ก ห่างจากอาหาร สัตว์เลี้ยง ความร้อน และเปลวไฟ

          (4) คําเตือน                 1. ระวังอย่าให้เข้าตา ถูกผิวหนัง เพราะจะทําให้เกิดอาการระคายเคือง และยึดติดกันอย่างรวดเร็ว

                                             2. ห้ามรับประทาน หรือสูดดม

                                             3. ห้ามทิ้งวัตถุอันตราย ชื่อผลิตภัณฑ์ หรือภาชนะบรรจุลงในแม่น้ํา คู คลอง แหล่งน้ําสาธารณะ

          (5) วิธีแก้ไขพิษเบื้องต้น

                                             1. หากถูกผิวหนัง อย่าพยายามดึงหรือแยกรอยที่ติดออก ให้ล้างด้วยนาจํานวนมากๆ

                                             2. หากเข้าตา ให้รีบล้างด้วยน้ําอุ่นสะอาดแล้วรีบไปพบแพทย์ 

                                             3. หากได้รับพิษจากการสูดดม ให้รีบนําผู้ป่วยออกไปยังบริเวณที่มีอากาศถ่ายเทสะดวก หากไม่ทุเลาให้ผู้ป่วยส่งแพทย์


ข้อ ๒ การแสดงฉลากของวัตถุอันตรายตามข้อ 1 ที่นําเข้ามาในราชอาณาจักร หรือส่งออกไป นอกราชอาณาจักร ให้ปฏิบัติตามข้อ 2 ของประกาศกระทรวงสาธารณสุข เรื่องฉลากและระดับความเป็นพิษ ของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538


ผู้มีอํานาจลงนาม - ประกาศ ณ วันที่ 22 เดือนมีนาคม พ.ศ. 2545

 

วิชัย โชควิวัฒน

(นายวิชัย โชควิวัฒน)

เลขาธิการคณะกรรมการอาหารและยา
ประกาศธนาคารแห่งประเทศไทย

ที่ สกง. 6/2564

เรื่อง กําหนดการออกพันธบัตรธนาคารแห่งประเทศไทย

ประจําเดือนมีนาคม พ.ศ. 2564

-------------------------------------


ข้อ ๑ เหตุผลในการออกประกาศ

          เพื่อกําหนดแผนการออกพันธบัตรธนาคารแห่งประเทศไทย ประจําเดือนเมษายน พ.ศ. 2564


ข้อ ๒ อํานาจตามกฎหมาย

          เพื่ออนุวัตตามข้อ 2 แห่งระเบียบธนาคารแห่งประเทศไทย ที่ สกง. 1/2560 ว่าด้วยการออกพันธบัตรธนาคารแห่งประเทศไทย


ข้อ ๓ เนื้อหา

          ธนาคารแห่งประเทศไทย ได้กําหนดแผนการประมูลพันธบัตรธนาคารแห่งประเทศไทย ประจําเดือนเมษายน พ.ศ. 2564 ดังนี้

 



|  |  |  |  |  |  |  |  |
| --- | --- | --- | --- | --- | --- | --- | --- |
| รุ่นที่ | อัตราดอกเบี้ยหน้าตั๋ว(ร้อยละต่อปี) | วงเงิน(ล้านบาท) | ประมูลวันที่ | วันที่ชําระเงิน | วันครบกําหนด | ประเภทอายุ | อายุคงเหลือ |
| 3/2ปี/64 | 0.56 | 25,000 | 1 เม.ย 64 | 5 เม.ย 64 | 23 เม.ย 64 | 2 ปี | 1.64 ปี |
| 14/91/64 | - | 60,000 | 5 เม.ย 64 | 8 เม.ย 64 | 8 เม.ย 64 | 91 วัน | 91 วัน |
| 4/364/64 | - | 40,000 | 5 เม.ย 64 | 8 เม.ย 64 | 7 เม.ย 64 | 364 วัน | 364 วัน |
| 2/FRB182/64 | Compounded THOR+0.05 | 30,000 | 8 เม.ย 64 | 12 เม.ย 64 | 11 เม.ย 64 | 182 วัน | 1822 วัน |
| 15/90/2564 | - | 60,000 | 9 เม.ย 64 | 16 เม.ย 64 | 51 เม.ย 64 | 90 วัน | 90 วัน |
| 16/91/64 | - | 60,000 | 20 เม.ย 64 | 12 เม.ย 64 | 22 เม.ย 64 | 91 วัน | 91 วัน |
| 17/91/64 | - | 60,000 | 27 เม.ย 64 | 19 เม.ย 64 | 29 เม.ย 64 | 91 วัน | 91 วัน |
| 18/91/64 |   | 60,000 | 30 เม.ย 64 | 6 เม.ย 64 | 5 เม.ย 64 | 91 วัน | 91 วัน |

 

โดยพันธบัตรธนาคารแห่งประเทศไทย รุ่นที่ 2/FRB182/64 มีรายละเอียด ดังนี้



|  |  |
| --- | --- |
| อัตราดอกเบี้ย | Compounded THOR1/ +0.05%โดย ธปท. จะเผยแพร่ Compounded THOR 5 วันทําการก่อนหน้าวันจ่ายดอกเบี้ย |
| การจ่ายดอกเบี้ย | ครั้งเดียว ณ วันครบกําหนดไถ่ถอน |
| วันกําหนดอัตราดอกเบี้ย | 5 วันทําการก่อนหน้าวันจ่ายดอกเบี้ย |
| วันจ่ายดอกเบี้ย | วันที่ 11 ตุลาคม 2564 |
| วันครบกําหนดไถ่ถอน | วันที่ 11 ตุลาคม 2564 เป็นการไถ่ถอนครั้งเดียวเต็มจํานวนที่ออกและจะไม่มีการไถ่ถอนก่อนกําหนด |

 

          Compounded THOR คือ อัตราดอกเบี้ยแบบทบต้นของอัตราดอกเบี้ยอ้างอิง THOR ตั้งแต่ 5 วันทําการก่อนหน้าวันเริ่มงวดการจ่ายดอกเบี้ยจนถึง 5 วันทําการก่อนหน้าวันเริ่มงวดการจ่ายดอกเบี้ยถัดไปหรือวันไถ่ถอนพันธบัตร (5-day backward shifted observation period)


ข้อ ๔ วันเริ่มต้นบังคับใช้

          ตั้งแต่วันที่ 1 เมษายน 2564


ผู้มีอํานาจลงนาม - ประกาศ ณ วันที่ 26 มีนาคม 2564

 

(นางสาววชิรา อารมณ์ดี)

ผู้ช่วยผู้ว่าการ สายตลาดการเงิน

ผู้ว่าราชการแทน

ธนาคารแห่งประเทศไทย

งานกลยุทธ์ตลาดการเงิน

โทรศัพท์ 0 2356 7529